cyanic-selkie/wikianc huggingface dataset:
רוקי: הסיפור האמיתי
עלילה מרכזית
העלילה מתמקדת בצ'אק וופנר, סוחר סמים ואלכוהול מניו ג'רזי, שבלילה מסתובב במסיבות עם בנות. שהתגייס לצה"ל הוא בלט בתחומי התאגרפות, ושהשתחרר התחיל לעשות קרבות מקצועיים. בשנת 1975 עשה קרב עם מוחמד עלי, שהצליח לשרוד 15 סיבובים, למרות הציפיות ממנו. סילבסטר סטאלון החליט לעשות עליו תסריט של סרט בשם רוקי, כדי לפחות לעשות משהו בזמן שהיה עני. הסרט הצליח כל כך, שבעקבותיו יצאו עוד סרטים, אבל כולם לא הבינו מי עומד באמת מאחורי זה: המתאגרף המקצועי לשעבר: צ'אק וופנר.
רוקי
הסרט מבוסס על ההיסטוריה של סרט הדרמת ספורט המצליח משנת 1976, רוקי, מאת השחקן התסריטאי סילבסטר סטאלון. הסרטים הצליחו, בגלל זה היו לו 6 סרטים ו-3 סרטי ספין-אוף, משנת 1976 עד היום, וצ'אק וופנר נשאר עד היום ההשראה לסרטים המצליחים.
0.30 קרבין
כדור 0.30 קרבין הוא כדור בקליבר 7.62x33 מ"מ שפותח עבור רובה ה-M1 קרבין. קוטר הכדור הוא 7.62 מ"מ (כ-0.3 אינץ') ומשקלו 195 גריין (12.6 גרם). בירי מקנה של 18 אינץ' הקליע מפתח מהירות לוע של 606.5 מטר לשנייה ואנרגיית לוע של 1,311 ג'אול, טווח הירי האפקטיבי המרבי שלו הוא עד 300 מטר. ביצועים אלה חלשים באופן ניכר מתחמושת 7.62 מ"מ של רובה מיטען כבד כמו ה-M1 גאראנד או ה-M14, אך חזקים באופן ניכר מתחמושת של אקדחים ותת-מקלעים, כולל קליבר 0.357 מגנום ו- ששימשה את הקולט M1911 וה-M1 תומפסון.
התחל של הכדור עשוי מחומרים שאינם עוברים קורוזיה, דבר שהעניק לו יתרון גדול בלחימה בתנאי לחות כגון בג'ונגלים של דרום-מזרח אסיה. כדור ה-0.30 קרבין מבוסס על כדור 0.32 אינץ' של חברת הנשק וינצ'סטר.
עיקר שימושו של כדור ה-0.30 קרבין הוא ברובי קרבין מדגמי M1 קרבין, M2 קרבין ו-M3 קרבין שנועדו להחליף את האקדח כנשק הגנה עצמית (PDW) בקרב לוחמים (שאינם לוחמי חיל רגלים) ותומכי לחימה. בעקבות הצלחתו, פותחו רובים נוספים המשתמשים בתחמושת זאת. באופן אירוני, פותחו גם מספר אקדחים במיוחד לתחמושת זו, שנועדה להחליף את האקדח כנשק הגנה עצמית.
היסטוריה
עם כניסת הרובה M1 קרבין, לשירות צבא ארצות הברית, בספטמבר 1941 נכנס גם הכדור .30 קרבין שפותח על ידי חברת וינצ'סטר. הוא התבסס על הכדור וינצ'סטר .32 המיועד לרובים חצי-אוטומטיים, כגון וינצ'סטר מוד 05, ולא יועד כמו שנטען בטעות לאקדחים תופיים. מטרת הפיתוח הייתה לספק תחמושת לרובה קרבין, שישרת את החיילים תומכי הלחימה מאחורה, ואת הצנחנים. באותו זמן הרובים עם הכדור .30-06 ספרינגפילד היו יותר חזקים, אבל הרובה עצמו היה יותר כבד ומסורבל. המקלעים בקליבר 45 ACP היה להם לא מספיק טווח ודיוק, וה.30 קרבין היה פתרון שהוא פשרה ביניהם.
טווח הכדור הוא עד כ-270 מטר. בזמן הלחימה כמקלען על טנקים, ארטילריה, או פשוט בשכיבה עם מקלע הMG34, בקדמת המלחמה, טווח זה לרוב מספק. במצב זה הכדור היה במחסנית קטנה, ולו יכולות גבוהות אפילו יותר מכדורים חזקים של רובה בריחי, שמשמשים ברובה צלפים. הבעיה העיקרית בתחמושת זו, שהתרחשה במהלך מלחמת העולם השנייה ומלחמת קוריאה, היא כוח העצירה החלש שלו, במיוחד במרחקים קצרים. כך לדוגמה, הכדור איננו חודר אפוד מגן. יתרונו של הכדור הוא הרתע החלש שלו. השימוש בכדור הסתיים באמצע שנות ה-60, כשהקרבין הוחלף ברובה M16.
הכדור נמצא עד היום בשימוש ארגונים הנדרשים למלווים חמושים, כגון שומרים במקומות ציבוריים, המשתמשים בכדור .30 קרבין. בתחרויות ספורט של ירי ספורטיבי, משתמשים בכדור למרחקים של 25, 50, ו-100 מטר.
שימושים
הכדור 30 קרבין יועד לרובה M1 קרבין, וכמו כן, גם לשני דגמיו, M1A1 וM1A2. אחרי שהסתיימה מלחמת העולם השנייה היה עודף בתחמושת, בעיקר בארצות הברית, ולכן נערכו ניסויים עם הכדור גם באקדחים מוזני מחסנית, אקדחים תופיים, אקדחים חצי אוטומטיים עם קנה מחורק, כמו רוג'ר בלאק הוק, תומאס קונטנדר ואפילו אקדחים של AMT Hardballer
מפרט טכני של התחמושת
להלן המפרט הטכני של תחמושת הקרבין, 0.30 קרבין, כפי שהוצג באתר "הסליק":
בירי מקנה באורך :
ספרטק סנקט פטרבורג (כדורסל נשים)
ספרטק סנקט פטרבורג (ברוסית: ЖБК Спартак Санкт-Петербург) הוא שמו של מועדון כדורסל הנשים של. הקבוצה זכתה באליפות ברית המועצות פעם אחת בלבד (ב-1974) והתמודדה בליגת העל הרוסית בכדורסל נשים מאז 1991.
היסטוריה
הקבוצה הוקמה בשנת 1935 אך לא הגיעה להישגים משמעותיים עד לעונת 1974 כשזכתה באליפות ברית המועצות. לאחר התפרקות ברית המועצות התמודדה באליפות רוסיה אך ללא הצלחות משמעותיות.
בעונת 2010/2011 העפילה לגמר הליגה הבלטית, אך נכנעה לקבוצה "לוויצ'י אייסטאס" מקובנה, ליטא, בתוצאה 72:85. ב-2013 פורקה אך הוקמה מחדש בשנת 2016, עם לוגו ומדים חדשים. עד 2013 מדי הקבוצה היו תכולים. מאז 2016 השחקניות עוטות מדים אדומים.
בעונת 2019/2020 העפילה לשלב שמינית גמר הגביע הרוסי בכדורסל נשים אך הפסידה לאוגמ"ק יקטרינבורג החזקה. בעונת 2020/2021 העפילה לראשונה לחצי גמר סופרליגה-1 וסיימה במקום השלישי.
רג'י אוונס
רג'ינלד ג'מאל "רג'י" אוונס (באנגלית: Reginald Jamaal "Reggie" Evans; נולד ב-18 במאי 1980) הוא כדורסלן עבר אמריקאי ששיחק בעמדת הפאוור פורוורד. אוונס נודע בזכות יכולות קליטת הריבאונדים הגבוהות שלו ובכישוריו ההגנתיים.
קריירת המכללות
אוונס למד באוניברסיטת איווה, שם שיחק בנבחרת הכדורסל של המכללה. בשנת 2001 הוביל אוונס את המדינה בזריקות עונשין שנזרקו, בזריקות עונשין שנקלעו ובדאבל דאבלים.
סיאטל סופרסוניקס
אוונס חתם עם הסיאטל סופרסוניקס בתור שחקן חופשי, לאחר שנודע ביכולות קליטת הריבאונדים הגבוהות שלו. בעונת 2004-05 הוא הוביל את הליגה בריבאונדים בממוצע לדקה לאחר שסיים כאחד מעשרת הראשונים בשתי העונות הקודמות. אף על פי ששיחק פחות מ-24 דקות בממוצע למשחק, הוא סיים תשיעי במספר הריבאונדים בסוף העונה. ניתוח סטטיסטי ב-2005 שפורסם ב-ESPN הראה שבממוצע אוונס ייקח בריבאונד רבע מכל הזריקות שהוחמצו בזמן שהוא משחק. בעונת 2006 זה ירד ל -21.5 אחוזים. עם זאת, זה היה טוב מספיק בשביל להתחרות בחברו לקבוצה מרקוס קמבי לאחוז הריבאונד הטוב ביותר בכל הכדורסל.
ב -6 בדצמבר 2005, כשהוא היה נעדר במשך הדקות הראשונות של המחצית השנייה בהפסד לניו יורק ניקס, הנסיבות לא אפשרו לאוונס לעבור את מבחן הסטרואידים לפני המשחק, ולכן הליגה קבעה שזה ייעשה במחצית. אוונס צחק מההצעה הוא היה תחת סמים. "אני נקי מאז שאני בליגה. אני נקי מאז שאני במכללה. אני נקי מאז שאני בתיכון, חטיבת ביניים ובית ספר יסודי. אני יותר נקי מהנקיון."
העונה הסטטיסטית הטובה ביותר של אוונס נעצרה כאשר הסופרסוניקס פיטרו את המאמן בוב וייס וקידמו את עוזר המאמן בוב היל. עם היל כמאמן החדש, איבד אוונס את המקום שלו בחמישייה הפותחת ומספר הדקות ששיחק צנח במהירות.
דנוור נאגטס
ב-23 בפברואר 2006 העבירו הסוניקס את אוונס לדנוור נאגטס. בחמשת המשחקים הראשונים עם הנאגטס שיחק אוונס יותר דקות מאשר ב-21 המשחקים האחרונים עם הסוניקס.
במשחק נגד הטורונטו ראפטורס אוונס קטף 20 ריבאונדים אבל לא קלע אפילו נקודה אחת, והיה הראשון לעשות את זה מאז דניס רודמן שעשה זאת בשנת 1997 נגד הפיניקס סאנס.
במהלך משחק ב-2006, תפס אוונס את הסנטר של הלוס אנג'לס קליפרס, כריס קיימן באשכים בניסיון להשיג יתרון עליו. קיימן הפיל מיד את אוונס לרצפה. עם זאת, בסופו של דבר החליט קיימן לא להגיש כתב אישום נגד אוונס. אוונס נקנס ב -10,000 דולר אבל לא הושעה מן המשחק.
פילדלפיה 76'
ב-10 בספטמבר 2007 הועבר אוונס ביחד עם הזכויות לבחירת הדראפט ריקי סאנצ'ז לפילדלפיה 76' בתמורה לבובי ג'ונס וסטיבן האנטר.
אוונס פתח בחמישייה בתור הפאוור פורוורד במהלך עונת 2007-08. הוא הפך את הסיקסרס מהקבוצה הגרועה בליגה בריבאונדים למשחק לאחת מחמש עשרה הקבוצות הטובות בליגה. אוונס פיספס רק משחק אחד במשך כל העונה, והוא פתח בעונה זו ביותר משחקים משפתח בשתי עונותיו בדנוור. במהלך משחק מספר 3 בסיבוב הראשון של הפלייאוף נגד הדטרויט פיסטונס קלע אוונס 9 נקודות ותפס 5 ריבאונדים לקול קריאות "ר-ג'י! ר-ג'י!" של אוהדי הסיקסרס.
טורונטו ראפטורס
ב-9 ביוני 2009 הועבר אוונס לטורונטו ראפטורס בתמורה לג'ייסון קאפונו. אוונס נפצע בכף הרגל לפני שהתחילה העונה והוא לא שיחק משחק אחד במדי הרפטורס עד פברואר 2010. בתחילת העונה הבאה, במשחק מול פילדלפיה קלע אוונס 12 נקודות ותפס שיא קריירה של אז, 22 ריבאונדים בניצחון 106-90 על הסיקסרס.
לוס אנג'לס קליפרס
בדצמבר 2011 חתם אוונס על חוזה לשנה אחת עם הלוס אנג'לס קליפרס. הוא סיים את העונה עם 1.9 נקודות בממוצע למשחק ו-4.8 ריבאונדים למשחק במשך 13.8 דקות למשחק על פני 56 משחקים.
ברוקלין נטס
ביולי 2012 הועבר אוונס לברוקלין נטס. ב-21 בנובמבר 2012 הפך אוונס לשחקן הראשון אי פעם שנתפס מנסה לעשות בהפסד 95-90 ללוס אנג'לס לייקרס.
בזמן ששחקן הנטס קריס האמפריז נפצע, הייתה לאוונס ההזדמנות להיכנס לחמישייה. הוא נשאר בהרכב הפותח גם לאחר מכן. הנטס החליטו להכניס את אוונס לחמישייה, ולא את האמפריז. ב-27 במרץ 2013 הגיע אוונס לשיאי קריירה גם בנקודות (22) וגם בריבאונדים (26) כשהנטס ניצחו 111-93 את הפורטלנד טרייל בלייזרס. יומיים לאחר מכן, במשחק נגד דנוובר חווה אוונס עוד משחק מצוין, עם 15 נקודות ו-16 ריבאונדים, אבל ברוקלין הפסידו לדנוור 109-87. אוונס סיפר ששמע אחד מחבריו לקבוצה אומר למאמן להחזיר את אוונס לספסל בגלל חוסר היכולת ההתקפית שלו. אוונס לקח השראה מזה ונעשה יותר אגרסיבי בהתקפה. בעונתו הראשונה עם הנטס שיחק אוונס 80 משחקים מהם פתח ב-56 כשבפעם השנייה בקריירה שלו הוא הגיע ליותר מ-10 ריבאונדים בממוצע כשהגיע ל-11.1 ריבאונדים למשחק.
בפברואר 2014 עבר אוונס בטרייד, לצידו של ג'ייסון טרי לסקרמנטו קינגס בתמורה למרכוס ת'ורנטון.
בלארוס באירוויזיון לרוקדים צעירים
בלארוס נטלה חלק באירוויזיון לרוקדים צעירים פעם אחת בלבד, ב-2013.
Vulture Culture
Vulture Culture הוא האלבום השמיני של The Alan Parsons Project, אשר יצא ב-1984.
הצד הראשון של התקליט כולל שירי פופ בני 4 דקות, והצד השני משתנה במידה רבה משיר הנושא בסגנון הפאנקי לקטע כמו "Hawkeye" באווירה ה"מדברית". בתחילת 1985, הסינגל מהאלבום "Let's Talk About Me" שיצא הגיע לטופ 40 בגרמניה (במדינה האלבום גם הגיע למקום ה-1), בשווייץ (במדינה האלבום גם הגיע למקום ה-2) ובהולנד. השיר כולל את קולו של לי אברהמס, שהקרדיט ניתן לו באלבום תחת השם "מר לייזר בים" שזוהי אנגרמה של שמו.
במקור האלבום היה אמור לצאת כחלק השני של האלבום הכפול המתוכנן (שהחלק הראשון היה האלבום הקודם Ammonia Avenue). אך לאחר שהדיסקים הופרדו לשני אלבומים נפרדים, האלבום קיבל טיפול אולפן מודרני יותר (לזמן ההוא) עם תופים ודינמיקה יותר קשים להקשה. "Sooner or Later" תואר על ידי חבר ההרכב אלן פרסונס כ"הניסיון השליש שלנולהוציא להיט עם "Eye in the Sky" בנוסח לטרטר קו גיטרה "Prime Time" מAmmonia Avenue שהיה השני, שחשבתי שהיה קצת יותר מוצלח מבחינה זו."
במצעדים, האלבום זכה להצלחה ביבשת אירופה, לעיתים קרובות הגיע לטופ 10, ובאוקיאניה. האלבום פחות הצליח בצפון אמריקה. זהו האלבום האחרון של הלהקה שקיבל תואר "אלבום זהב".
השיר "Hawkeye" הוא אמנם אינסטרומנטלי, אך הוא כולל שורה אחת מפי עובדת באולפני אבי רוד, בשם מוניקה כשהיא אומרת "Only what's on the menu" (רק מה שבתפריט).
זהו האלבום היחידי של הלהקה שלא כולל את תזמוריו של אנדי פאוול.
ים ההברידים
ים ההברידים (באנגלית: Sea of the Hebrides) הוא ים המצוי מול חופה הצפון מערבי של סקוטלנד ומחובר לצפון האוקיינוס האטלנטי. הוא מפריד בין האיים ההברידיים החיצוניים לאיים ההברידיים הפנימיים, שהגדול מביניהם הוא סקאי. בצפון ים ההברידים נמצא מצר הים מינץ'.
ים ההברידים הוא חלק מהימים הסמוכים לחופה המערבי של סקוטלנד על פי הגדרת ארגון ההידרוגרפיה הבינלאומי, ומבחינת זכויות הדיג הוא נכלל בקבוצת "הימים המערביים של סקוטלנד".
ב-30 באוגוסט 2019 החלה ממשלת סקוטלנד לדון בהצעה להכריז על שמורה ימית מוגנת בים ההברידים. בדצמבר 2020 הוחלט להכריז על שטח של 10,039 קמ"ר כשמורה ימית, בעיקר במטרה להגן על אוכלוסיית כרישי הענק והלווייתן הגוץ מפני סכנת הכחדה.
קאודיפטריים
קאודיפטריים (שם מדעי: Caudipteridae) היא משפחה של דינוזאורים תרופודים מקבוצת האובירפטורוזאורים, אשר התקיימה בקרטיקון התחתון במזרח אסיה לפני 124.6 עד 120 מיליון שנה מהיום. המשפחה הוגדרה בשנת 2000, מממצאים מתצורת יישיין ותצורת ג'יופוטאנג שבליאונינג, בסין.
עונת 1966/1967 בסרייה א'
עונת 1966/1967 בסרייה א' הייתה העונה ה-65 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-18 בספטמבר 1966 והסתיימו ב-1 במאי 1967.
קאודיפטריים
בני משפחה זו היו דינוזאורים מנוצים קטני-ממדים שהיו קרובי האובירפטוריים והקנגנתיים. הם היו בעלי מקור קרני עם לסתות קשיחות כמעט חסרות שיניים, המותאמות בעיקר לאכילת צדפות ומזון דומה. אפשרות אחרת היא שהיו אוכלי כל. הם היו דו-רגליים מהירים בעלי זנב מנוון חוליות, כהתאמה אפשרית לתעופה.
הם נחשבים למינים פרימיטיביים יחסית בקבוצת האובירפטורוזאורים וקרובים לפרוטארכאופטריקס ולאינסיסיווזאורוס.
עונת 1966/1967 בסרייה א'
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
ונציה, מנטובה ולקו היו הקבוצות שעלו מהליגה השנייה.
יובנטוס זכתה באליפות בפעם ה-13 בתולדות המועדון.
בעקבות הכוונה לצמצם מספר הקבוצות בליגה, בסיום העונה לליגת משנה ירדו 4 קבוצות: לאציו, פוג'ה, ונציה ולקו. במקום הקבוצות שירדו לסרייה א' העפילו סמפדוריה ווארזה.
כדורגלנים מצטיינים
לואיג'י ריבה מקליארי כבש 18 שערים וזכה בתואר מלך השערים.
וו דאו
ווּ דַאוֹ (בסינית: 悟道, פיניין: Wù dào, מילולית: "דרך התודעה", השם המלא בסינית: "悟道预训练模型" - "Wùdào yù xùnliàn móxíng") הוא פיתוח סיני של בינה מלאכותית רב-מודאלית שנבנה על ידי האקדמיה לבינה מלאכותית של בייג'ינג (BAAI).
יוצריו של וו דאו הוכיחו את יכולתו לבצע עיבוד שפה טבעית וזיהוי תמונות, בנוסף ליצירת טקסט ותמונות : "המודל יכול לא רק לכתוב חיבורים, שירים וצמדים בסינית מסורתית, הוא יכול גם ליצור טקסט חלופי המבוסס על תמונה סטטית וגם ליצור תמונות כמעט פוטוריאליסטיות המבוססות על תיאורי שפה טבעית. וו דאו גם הראה את היכולת שלו להפעיל דמויות וירטואליות (עם קצת עזרה מ- Microsoft- spinoff XiaoIce) ולחזות את המבנים התלת-ממדיים של חלבונים כמו AlphaFold."
היסטוריה
הפיתוח של Wu Dao החל באוקטובר 2020, מספר חודשים לאחר השחרור של GPT-3 במאי 2020. האיטרציה הראשונה של המודל, Wu Dao 1.0, "יזמה פרויקטי מחקר בקנה מידה גדול" באמצעות ארבעה מודלים קשורים :
קאזלמג'ורה
קאזלמג'ורה (איטלקית: Casalmaggiore) היא קומונה בנפת קרמונה במחוז לומברדיה שבאיטליה.
גאוגרפיה
קאזלמג'ורה שוכנת בעמק הפו על גדתו הצפונית של הנהר. כ-30 ק"מ מזרחית דרומית לקרמונה וכ-25 ק"מ צפונה לפארמה.
שאגן שחור מקסיקני
שאגן שחור מקסיקני (שם מדעי: Alouatta pigra) הוא מין של פרימט מהסוג שאגן החי ביערות של מקסיקו של חצי האי יוקטן וכן בבליז ובגואטמלה. הוא מצוי בסכנת הכחדה בטבע.
תיאור
זהו השאגן הגדול ביותר, ואחד מהגדולים שבקופי העולם החדש. הוא בעל דו-צורתיות זוויגית כשהזכרים מגיעים למשקל של 11.4 קילוגרם בעוד הנקבות רק ל-6.4 קילוגרם. אורכם 521 עד 639 מילימטרים לא כולל הזנב הארוך והלופתני שאורכו 590 עד 690 מילימטרים. השאגנים בעלי פרווה עבה ושחורה, בייחוד סביב הלחיים וה"זקן" הארוך.
השאגן הוא קוף המתמחה בחיים בין העצים והוא אוכל עלים כמעט מובהק המגוון בפירות, פרחים ובאגוזים. הוא בעל שיניים טוחנות גדולות כדי ללעוס ולחלץ חומרי תזונה מהעלים. רוב זמנו השאגן נח בין הענפים ומעכל את ארוחתו. שאר הזמן הוא מתקוטט עם יריבים, תוך שימוש בעצם בגרונו המשמשת להגברת קולו כדי לשאוג לזכרים יריבים שיתרחקו.
הוא מצוי בסכנה בטבע עקב דחיקה ופגיעה ביערות הגשם בהם הוא חי.
יאן הרנטה
יאן הרנטה (בסלובקית: Ján Haranta, 3 בדצמבר 1909 -27 במרץ 1983) היה משורר ומתרגם סלובקי, כומר קתולי בהכשרתו. היה נציג השירה הקתולית המודרנית הסלובקית, לצדם של פאבול גשפרוביץ' הלבינה, יאנקו סילאן, רודולף דילונג, סביאטוסלב וייגל ואחרים.
קורות חייו
יאן הרנטה נולד בשנת 1909 בעיירה טורזובקה בצפון-מערב סלובקיה בימי השלטון האוסטרו-הונגרי בארצו. היה בנם בכורם של שטפאן הרנטה ואווה לבית רודינסקי. היו לו עוד שני אחים, רודולף ואנטון. הוא למד מגיל חמש בבית הספר היסודי בטורזובקה, בשנים 1921–1922 בגימנסיה "יאן פאלאריק" ז'ילינה, שבה היה חבר לכיתה עם המשוררים לעתיד יאן קוסטרה ושטפאן אטילה ברזאני. בשנים 1922–1928 למד בתיכון בניטרה ומסיבות בריאות עבר לסיים את לימודיו בשנים 1928–1929 בלבוצ'ה. בעזרת הבישוף של ניטרה, קרול קמטקו, בשנים 1929–1935 למד הרנטה פילוסופיה ותאולוגיה קתולית באוניברסיטת שטרסבורג בצרפת. במקביל למד ספרות צרפתית, לימודים סלאביים וספרות השוואתית. בשובו למולדת בימי הרפובליקה הצ'כוסלובקית (1939-1918) ב-30 בספטמבר 1934 הוסמך ככומר על ידי הבישוף קמטקו. עבד בהמשך ככומר (קפלן) בקרסנה מאד קיסוצואו, אחר כך בקוטשובה, בטנצ'אנסקה טפלה ובטרנצ'ין. בשנת 1940 בניטרה ובשנת 1944 בברטיסלבה עבר מבחני ההסמבה להוראה. בשנים 1942–1950 לימד כמורה בגימנסיה לבנות בז'ילינה, בשנים 1950–1953, אחרי שנאסר עליו ללמד, עבד שוב ככומר בסטרצ'נו, בשנים 1953–1963 בזקופצ'יה והחל משנת 1963 עד יום מותו ככומר בסווינה. לכיתים השתמש בשמות עט: Ján Bodor, Janko Bodrý, Milan Hôrkin, Ivo Mlad, Trenčan, Bernard Vinič נפטר בשנת 1983 בסווינה. הובא לקבורה בבית הקברות בעיירת הולדתו, טורזובקה, ברבת הכנסייה.
יצירתו
הרנטה התחיל לפרסם שירים עוד מימי לימודיו בתיכון בלבוצ'ה - על דפי 34 עיתונים ומגזינים: כתבי עת כמו Rozvoj ,Svojet ו Slovenská krajina ומאוחר יותר ב- Slovák, Tatranský orol, Slovenské pohľady, Elán, Verbum, Kultúra, Trenčianske noviny, Narodnie noviny, Náš kraj, Slovenská pravda, Slovenská liga, Slovenský hlas.
ספר שיריו הראשון - האוסף " Mystérium baladické' (מיסתריום של בלדה) פורסם בשנת 1933. לשיריו אלה תוכן דתי, בין היתר מוקדשים למרים אם ישו, אך הם מבטאים גם את עמדות המחבר בנושאים חברתיים. מאוחר יותר הופיעו בשיריו גם יסודות לאומניים ודימויים מההיסטוריה הסלובקית. הם מושפעים מה סימבוליזם וזרם הפואטיזם מצ'כוסלובקיה, ועל ידי כך שייכים לספרות המודרנית הסלובקית. . בשנת 1940 פרסם קובץ שירים שני Zem požehnaná "האדמה המבורכת" שבע שנים מאוחר יותר התפרסם בשנת 1940 קובץ השירים השני של הארנט, האדמה המבורכת. המחבר מביע בו התנגדות לאלימות, מלחמה ואי צדק. בימי השלטון הקומוניסטי החל משנת 1948 נאסר עליו לפרסם את יצירותיו. כתב 400 שירים שנשארו רובם בכתב יד בשנים 1969–1972 פרסם במחתרת שלושה קובצי שירים שנועדו לחוג ידידיו ומכריו. Zastretý život (חיים עלומים), Zlo kvetov (רוע הפרחים) Z druhého brehu (מהחוף השני) בנוסף נודע הרנטה כמתרגם מבעיקר מצרפתית] את שירתו של פול קלודל ואחרים. בין שיריו ניתן לציין: Pútnik po zrúcaninách, Miserere, Piesne za vŕškami, Pieseň lásky, Kvapka rosy, Víno slabých a Kytica lúčov כתב גם סיפורים קצרים (Spiatočníci - קנאים, Krásne duše נשמות יפות), מאמרים ומסות (Z milosti slova בחסדי המילה)
תרגומים
מצרפתית - מיצירות פול קלודל, שארל פגי, מלטינית, מסלובנית.
קורי ברואר
קורי ויין ברואר (באנגלית: Corey Wayne Brewer; נולד ב-5 במרץ 1986) הוא כדורסלן עבר אמריקאי, אשר שיחק בליגת ה-NBA בין השנים 2007–2020. בשנת 2020 פרש ממשחק, ומונה לעוזר מאמן בקבוצת ניו אורלינס פליקנס.
קריירת תיכונים ומכללות
ברואר נולד וגדל בפורטלנד שבטנסי, והצטיין בשנותיו בתיכון המקומי. בסיום לימודיו, בעונת, הוזמן ברואר להשתתף במשחק מקדונלד'ס אול-אמריקן ואף נבחר לשחקן התיכונים המצטיין של ליגת התיכונים השנייה בטנסי ("Tennessee Mr. Basketball").
לאחר לימודיו התיכוניים בחר ברואר לשחק עבור אוניברסיטת פלורידה, ובכך השלים רביעיית פרשמנים מבטיחה שהצטרפה לפלורידה באותה עונה, בנוסף לג'ואקים נואה, אל הורפורד וטאורין גרין. רביעיית הפרשמנים, יחד עם שחקן השנה השנייה לי האמפרי, הרכיבה חמישייה דומיננטית שהובילה את הקבוצה לשתי אליפות מכללות בעונות ו-, כאשר ברואר מוכתר כשחקן המצטיין של טורניר הפיינל פור ב-2007. לאחר הזכייה השנייה בתואר ברואר העמיד את עצמו לבחירה בדראפט ה-NBA, יחד עם ארבעת חבריו לחמישייה הפותחת באוניברסיטת פלורידה.
מינסוטה טימברוולבס
ברואר נבחר בבחירה השביעית בדראפט 2007 על ידי מינסוטה טימברוולבס. בתחילת עונתו השנייה בקבוצה, ב-1 בדצמבר 2008, סבל ברואר מקרע ברצועה הצולבת הקדמית שהשבית אותו עד סיום העונה.
דנוור נאגטס
ב-31 בדצמבר 2011 הועבר ברואר לדנוור נאגטס, יחד עם רודי פרננדס, בתמורה לבחירת סיבוב שני בדראפט.
חזרה למינסוטה טימברוולבס
עם סיום חוזהו בדנוור נאגטס חזר ברואר למינסוטה טימברוולבס, כשחתם בקבוצה כשחקן חופשי על חוזה לשלוש עונות עבור 15 מיליון דולר. ב-11 באפריל 2013 קלע ברואר שיא קריירה של 51 נקודות בניצחון קבוצתו על יוסטון רוקטס ובכך גם השווה את שיא המועדון לנקודות במשחק (בעונת שבר מו ויליאמס את שיאו של ברואר כשקלע 52 נקודות במדי טימברוולבס). ברואר גם חטף באותו משחק שישה כדורים ובכך הפך לשחקן הרביעי בלבד בתולדות ה-NBA, אחרי מייקל ג'ורדן, אלן אייברסון וריק בארי, שרושם לפחות 50 נקודות ושש חטיפות באותו משחק.
יוסטון רוקטס
ב-19 בדצמבר 2014 נשלח ברואר ליוסטון רוקטס כחלק מטרייד משולש עם פילדלפיה 76'. בסיום עונת חתם על הארכת חוזה ביוסטון לשלוש עונות נוספות עבור כ-23.4 מיליון דולר.
לוס אנג'לס לייקרס
ב-22 בפברואר 2017 נשלח בטרייד ללוס אנג'לס לייקרס, יחד עם בחירת דראפט עתידית, בתמורה ללואיס ויליאמס.
אוקלהומה סיטי ת'אנדר
בפברואר 2018, לאחר 54 משחקים במדי הלייקרס, שוחרר ברואר מהקבוצה, ושלושה ימים לאחר מכן חתם בקבוצת אוקלהומה סיטי ת'אנדר על חוזה עד סיום עונת.
פילדלפיה 76'
ב-15 בינואר 2019 חתם ברואר על חוזה בן עשרה ימים בקבוצת פילדלפיה 76'.
סקרמנטו קינגס
בפברואר 2019 חתם על שני חוזים עוקבים ל-10 ימים בסקרמנטו קינגס, ולאחר מכן על חוזה עד לסיום עונת. ב-24 ביוני 2020, לאחר מעל שנה מאז משחקו האחרון ב-NBA, חתם על חוזה נוסף בסקרמנטו עד לסיום עונת.
קריירת אימון
בנובמבר 2020 מונה ברואר לעוזר מאמן בקבוצת ניו אורלינס פליקנס, ובכך למעשה פרש ממשחק.
השיטפונות בריו דה ז'ניירו (2011)
מרבית הקורבנות היו תושבי הערים נובה פריבורגו (418 הרוגים) וטרזופוליס (354 הרוגים), וגם פטרופוליס, סומידורו וסאו ז'וזה דו ואלה דו ריו פרטו נפגעו קשות. ממשלת ריו דה ז'ניירו הסתייעה בחיל הים הברזילאי ובחברות פרטיות במאמצי החילוץ ובאספקת מוצרים בסיסיים, בהם מים נקיים. בעקבות האסון הורתה נשיאת ברזיל דילמה רוסף על הקצאת 780 מיליון ריאל (כ-470 מיליון דולר) לשיקום הנזקים.
ג'יימס דאן
ג'יימס הווארד דאן (באנגלית:  James Howard Dunn; 2 בנובמבר 1901 - 1 בספטמבר 1967) היה שחקן קולנוע אמריקאי זוכה פרס אוסקר לשחקן המשנה הטוב ביותר לשנת 1945 על משחקו בסרט "אילן גדל בברוקלין".
ביוגרפיה
דאן נולד בניו יורק סיטי, בנו של סוחר מניות בוול סטריט. לפני שפנה לתחום הבידור הוא עבד עם אביו במניות במשך שלוש שנים. הוא החל את דרכו כבדרן בשנות ה-20 של המאה ה-20 במופעי וודוויל וכניצב במספר סרטים. דאן הותיר חותם ראשוני בהוליווד כבר בתפקידו הראשון בתעשיית הסרטים בשנת 1931 בסרטו של הבמאי פרנק בורזייגי "ילדה רעה" בתור אדי קולינס.
הוא השתתף ארבע פעמים לצד ילדת הפלא שירלי טמפל בדרמות הקומיות "עיניים מבריקות" בתפקיד ג'יימס "לופ" מריט, סנדקה של הילדה שירלי בלייק, "תינוקת השתחווי" בתור אדי אביה האסיר המשוחרר של הילדה שירלי איליסון, בקומדיה המוזיקלית "קומו והריעו!" ובדרמה "שינוי הלב".
דאן, שנאבק בחייו האישיים באלכוהוליזם, זכה בשנת 1945 בפרס אוסקר לשחקן המשנה הטוב ביותר על משחקו בתור המלצר האלכוהוליסט ג'וני נולאן בסרט הביכורים של הבמאי האגדי איליה קאזאן "אילן גדל בברוקלין".
את תפקידיו האחרונים כשחקן הוליוודי עשה דאן בדרמה של מרטין ריט "Hemingway's Adventures of a Young Man" בתפקיד הטלגרפר ובסרט "האוסקר".
דאן היה נשוי שלוש פעמים במהלך חייו, לאדנה אולייר ממנה התגרש, לשחקנית פרנסיס גיפורד ממנה התגרש גם כן ולאדנה ראש שהייתה נשואה לו עד למותו בשנת 1967 מסיבוכים רפואיים במהלך ניתוח שעבר, בן 65 היה במותו.
ארנסט, דוכס אוסטריה
ארנסט, דוכס אוסטריה, הידוע בכינוי ארנסט הברזל (בגרמנית: Ernst von Österreich, Ernst der Eiserne) (1377 - 10 ביוני 1424), היה דוכס שטיריה, קרינתיה ואוסטריה הפנימית בין השנים 1406–1424.
חייו
ארנסט נולד ללאופולד השלישי, דוכס אוסטריה וורדה ויסקונטי, בתם של ברנבאו ויסקונטי וביאטריצ'ה דלה סקאלה. בשנת 1379 חתמו אביו לאופולד השלישי, דוכס אוסטריה ודודו אלברכט השלישי, דוכס אוסטריה על אמנת נויברג, ולפיו פוצלה אוסטריה ביניהם, אלברכט החזיק באוסטריה עצמה, בעוד שלאופולד החזיק בטריטוריות הירושה, שכללו את שטיריה, קרניולה, קרינתיה וטירול. בשנת 1386 נהרג אביו לאופולד השלישי, דוכס אוסטריה, וארנסט ואחיו וילהלם, דוכס אוסטריה, לאופולד הרביעי, דוכס אוסטריה ופרידריך הרביעי, דוכס אוסטריה ירשו את נחלותיו, תוך שבן דודם אלברכט החמישי, דוכס אוסטריה משמש להם כעוצר.
בשנת 1406 מת אחיו וילהלם, דוכס אוסטריה, ולאחר מכן חילקו האחים ביניהם את הנחלה: ארנסט קיבל את שטיריה, קרינתיה וקרניולה, ופרידריך הרביעי, דוכס אוסטריה את טירול ואת דרום מערב אוסטריה שהיה אוסף של טריטוריות הבסבורגיות, ולאופולד הרביעי, דוכס אוסטריה נשאר ראש המשפחה, והיה אחראי על כל שטחי המשפחה. בשנת 1407 פרצה מלחמה בין ארנסט ללאופולד, שנמשכה עד לשנת 1409.
בשנת 1411 מת אחיו לאופולד הרביעי, דוכס אוסטריה, וארנסט הפך לראש המשפחה, ובשנת 1414 נטל לעצמו את התואר ארכידוכס.
בשנת 1412 הסתכסך ארנסט עם זיגיסמונד, קיסר האימפריה הרומית הקדושה, עקב תמיכתו של זיגיסמונד באנטי-אפיפיור יוחנן העשרים ושלושה. בשנת 1417 ניסה ארנסט להשתלט על שטחיו של אחיו פרידריך הרביעי, דוכס אוסטריה, אולם לבסוף הגיע עמו להסכם, כדי למנוע מזיגיסמונד לנצל את הסכסוך ביניהם לטובתו.
ב-10 ביוני 1424 מת ארנסט בברוק אן דר מור, ובנו פרידריך החמישי, דוכס אוסטריה ירש את נחלותיו. בנו פרידריך איחד תחת שלטונו את כל נחלות בית הבסבורג, נבחר בשנת 1440 למלך הרומאים, ובשנת 1452 הוכתר לקיסר האימפריה הרומית הקדושה
משפחתו
בשנת 1392 התחתן ארנסט עם מרגרטה מפומרניה, בתם של בוגיסלאב הרביעי, דוכס פומרניה ואדלהיידה מבראונשווייג-גרובנהאגן, אך לא היו לו ילדים ממנה.
בשנת 1412 התחתן ארנסט עם צימבורגיס ממזוביה, בתם של שימוביט הרביעי, דוכס מזוביה ואלכסנדרה מליטא, ממנה נולדו לו 9 ילדים:
קיץ (שיר)
קיץ הוא שיר של כרמלה גרוס ואגנר, שיצא בשנת 1995 ונכלל באלבומם השני "עיוור בלב ים". ערן צור כתב את המילים לשיר, ויובל מסנר הלחין אותו.
צור ביצע בין היתר את השיר יחד עם שלומי שבן בנפרד ובהשתתפות רונה קינן, ועם גבע אלון.
רקע
צור כתב את השיר על אהבה נכזבת:
ביקורת
יוסי חרסונסקי העניק לשיר ארבעה וחצי כוכבים מתוך חמישה, וטען כי קיץ הוא
1776 בארצות הברית
1776 בארצות הברית הייתה השנה בה ארצות הברית הכריזה על עצמאותה ב-4 ביולי 1776.
שריל (זמרת)
שריל אן טווידיי (באנגלית: Cheryl Ann Tweedy; נולדה ב-30 ביוני 1983),היא זמרת, רקדנית, אשיות טלוויזיה בריטית. הקריירה של קול החלה כאשר הופיע בחברת להקת הפופ Girls Aloud, אשר התפרקה בשנת 2013. בהיותה עדיין בלהקת הבנות, קול החלה קריירה סולו בשנת 2009, כשאשר הוציאה את אלבום האולפן הראשון שלה "3 Words", בשנת 2010 הוציאה את האלבום השני שלה "Messy Little Raindrops", בשנת 2012, יצא האלבום השלישי שלה "A Million Lights", בשנת 2014, יצא האלבום הרביעי שלה "Only Human". קולקטיבית, האלבומים כללו עשרה סינגלים, חמישה מהם "Fight for This Love, "Promise This", "Call My Name", "Crazy Stupid Love" and "I Don't Care" הגיעו למקום הראשון במצעד הסינגלים הבריטי קול מוכרת בתור האמנית הסולו הבריטית הראשונה שיש לה חמישה סינגלים מספר אחת באנגליה, בנוסף שיא זה לא נשבר עד שנת 2018, כאשר הזמרת הבריטית ג'ס גלין עקפה אותה. קול מוכרת גם בזכות השתתפותה בתוכנית הכישרונות הבריטית "The X Factor", בתור שופטת לצד סיימון קאוול בין השנים 2008–2010. בשנת 2014, חזרה קול לשפוט בתוכנית בעונה ה-11 והעונה ה-12, לצד השופטים סיימון קאוול, מלאני בראון ולואיס וולש.
ביוגרפיה
שריל נולדה בניוקאסל, אנגליה, גדלה בשכונת עוני והתגוררה עם משפחתה בשיכון. היא הרביעית מתוך חמשת ילדיה של ג'ואן קלהאן ובתו הבכורה של גארי טווידי. לקול יש אח ושלושה אחים למחצה. הוריה מעולם לא נישאו, והם נפרדו כשקול הייתה בת 11.
שריל התעניינה בריקוד מגיל צעיר, והחלה ללמוד ריקוד כבר בגיל ארבע. בגיל תשע הצטרפה למחנה קיץ של הבלט המלכותי. בנוסף לריקוד, קול השתתפה וזכתה במספר תחרויות יופי, כולל תחרות מלכת היופי המקומית של ניוקאסל. כמו כן הופיעה במספר פרסומות, בהן שתי פרסומות לחברת הגז הבריטית.
2002-2012: להקת "Girls Aloud"
קול פרצה לתודעת הציבור בבריטניה כשהשתתפה ב-2002 בתוכנית המציאות של ערוץ ITV "Popstars: The Rivals". בבסיס התוכנית עמד הרעיון של הקמת שתי להקות – להקת בנים ולהקת בנות, שיתחרו על המקום הראשון במצעד הסינגלים הבריטי בשבוע של חג המולד. יותר מ-10,000 בנות מכל רחבי בריטניה נבחנו לתוכנית, וכאשר נותרו עשר המועמדות האחרונות, הקהל הבריטי בחר את חמש הזוכות: קול, נדין קויל, שרה הרדינג, ניקול רוברטס וקימברלי וולש - וכך נוצרה להקת "Girls Aloud". סינגל הבכורה של הלהקה, "Sound of the Underground", שהה במקום הראשון במצעד הבריטי במשך ארבעה שבועות, נמכר בכ-300,000 עותקים בשבוע הראשון ליציאתו, והפך לאחד מחמשת הסינגלים הנמכרים ביותר בשנת 2003.
הלהקה הפכה לאחת הלהקות הבריטיות המצליחות ביותר בעשור הראשון של המאה ה-21, שברה שיא כאשר הצליחה להכניס 20 סינגלים רצופים ל"עשרת הגדולים" במצעד הבריטי, מכרה יותר מארבעה מיליון עותקים מאלבומיה, ועל פי ספר השיאים של גינס היא להקת הבנות המצליחה ביותר שנוצרה מתוכנית מציאות. בין השנים 2008–2003 הוציאה הלהקה חמישה אלבומי אולפן ואלבום אוסף אחד - כולם הגיעו למעמד של אלבום פלטינה בבריטניה.
ב-2009 הודיעה הלהקה על הפסקה של שנה בפעילותה, לצורך קידום פרויקטים עצמאיים של חברות הלהקה. ב-20 במרץ 2013, הכריזו בנות הלהקה על הפירוקה באופן רשמי דרך הטוויטר.
2008-2011: קריירת סולו,
את הצעד הראשון לקראת קריירת סולו עשתה קול ב-2008, כשהתארחה בסינגל של will.i.am "Heartbreaker", וגם הופיעה בוידאו קליפ שלו. אלבום הבכורה שלה, "", יצא בבריטניה ב-26 באוקטובר 2009. קול חזרה לשתף פעולה עם will.i.am, שהפיק את האלבום, כתב חלק משיריו ואף שר ביחד עם קול בארבעה מהשירים. אחד משירי האלבום נכתב והופק על ידי המפיק והזמר האנגלי טאיו קרוז. האלבום, שהוקלט בלוס אנג'לס ובלונדון, זכה לביקורות צוננות מצד מבקרי המוזיקה, אך נכנס היישר למקום הראשון במצעד האלבומים הבריטי ושהה בפסגה שבועיים. הוא הגיע למעמד של אלבום פלטינה פחות משבועיים לאחר צאתו, ונכון ל-2013 מכר מעל 1,000,000 עותקים בבריטניה בלבד והגיע למעמד של פלטינה משולשת.
הסינגל הראשון מתוך האלבום, "Fight for This Love", זכה להצלחה גדולה. הוא נכנס היישר למקום הראשון במצעד הסינגלים הבריטי, עם מכירות של קרוב ל-300,000 עותקים בשבוע הראשון לצאתו, ובסך הכל שהה במקום הראשון שלושה שבועות. הסינגל דורג בבריטניה במקום הרביעי ברשימת הסינגלים הנמכרים ביותר של 2009, ובמקום ה-29 ברשימת הסינגלים הנמכרים ביותר של העשור הראשון של המאה ה-21. כמו כן, הוא כבש את פסגת המצעדים באירלנד, דנמרק, נורווגיה והונגריה, וזיכה את קול במועמדות לפרס המוזיקה הבריטית בקטגוריית הסינגל הבריטי הטוב ביותר. גם שני הסינגלים הבאים שיצאו מתוך האלבום, "Words 3" (דואט עם will.i.am) ו-"Parachute", זכו להצלחה ונכנסו ל"חמשת הגדולים" במצעד הבריטי.
ב-19 בדצמבר 2009 שודרה בערוץ ITV הבריטי תוכנית ספיישל בשם "Cheryl Cole's Night In", שבה שרה קול ממיטב שיריה ואירחה אמנים כגון will.i.am, ריהאנה ו-Snow Patrol.
במהלך 2010 שימשה קול כזמרת החימום של בלאק אייד פיז בהופעותיהם בבריטניה ובאירופה, במסגרת סיבוב ההופעות העולמי שלהם.
ב-1 בנובמבר 2010 הוציאה קול את אלבום הסולו השני שלה, "Messy Little Raindrops". האלבום, שכמו האלבום הקודם הוקלט גם הוא בלוס אנג'לס ובלונדון, הופק על ידי ויין וילקינס ו-will.i.am, וסגנונו הוא יותר דאנס-פופ מקודמו. האלבום זכה לביקורות מעורבות מצד מבקרי המוזיקה, אך זכה להצלחה מסחרית גדולה, וכמו אלבום הבכורה של קול נכנס היישר למקום הראשון במצעד הבריטי. הסינגל הראשון מתוך האלבום, "Promise This", שיצא כשבוע לפני האלבום, נכנס אף הוא היישר למקום הראשון במצעד הבריטי, והיה לאחד הסינגלים הנמכרים ביותר בבריטניה בשנת 2010, עם מכירות של כ-400,000 עותקים.
2012-2013: A Million Lights
ביוני 2012 יצא "Call My Name", סינגל ראשון מאלבום הסולו השלישי שלה. מי שכתב והפיק את השיר הוא הזמר והמפיק המפורסם קלווין האריס.
הסינגל נהפך לסינגל השלישי של קול שמגיע למקום הראשון במצעד הבריטי והוא אף הגיע לראש מצעדי הסינגלים באירלנד ופולין. הסינגל אף זכה להצלחה בניו זילנד כשנכנס לtop20 והגיע למעמד זהב.
הסינגל הגיע למעמד זהב גם בבריטניה על מכירות של למעלה מ-400,000 עותקים ובכך הפך למעשה לאחד הסינגלים המצליחים בקריירה של קול, גם כסולנית וגם כחברה בלהקה גירלז אלאוד.
ב-15 ביוני, יצא אלבומה השלישי, שנקרא: "A Million Lights". אף על פי שלא הגיע למעמד פלטינה כמו שני אלבומיה הקודמים של קול, האלבום כן הצליח להגיע למעמד זהב.
2014-2017: Only Human, The X Factor
בימים אלו קול עובדת על אלבומה הרביעי, שעתיד להשתחרר ב-2014.הסינגל הראשון מהאלבום "Crazy Stupid Love" שהציג את הראפר טייני טמפה השתחרר ב-20 ביולי ותוך פחות משעה כבש את פסגת המצעד הבריטי. הסינגל קיבל ביקורות חיוביות הן ממבקרי המוזיקה והן ממעריציה של קול.
בנוסף, באוקטובר 2014 היא הוציאה סינגל נוסף הנקרא "I don't care" הזכה גם לביקורות יחסית חיוביות מהמבקרים.
2018-הווה: אלבום חמישי
ב-9 בנובמבר 2018, הוציאה קול את הסינגל "Love Made Me Do It".
עיסוקים נוספים
החל מאוגוסט 2008 הייתה קול חברה בצוות השופטים של תוכנית המציאות הבריטית The X Factor, בהפקתו של סיימון קאוול, שגם נמנה עם צוות השופטים.
הופעתה בתוכנית "אקס פקטור" הקנתה לה פופולריות רבה בבריטניה והפכה אותה לאייקון אופנה. במהלך 2009 הופיעה על שעריהם של המגזינים "ווג" ו-"Elle", ונבחרה למקום הראשון ברשימה השנתית של "100 הנשים הסקסיות ביותר בעולם" של מגזין הגברים "FHM". באותה שנה נבחרה לשמש כפרזנטורית של חברת הקוסמטיקה "לוריאל".
ב-2011 הוצע לה לעבור לשמש כשופטת בגרסה האמריקאית של "אקס פקטור". עם זאת, לאחר שלושה שבועות בלבד בהם שפטה, עזבה קול את התוכנית. ב-10 במרץ 2014 הודיעה שריל קול על חזרתה לפאנל השופטים בתוכנית הבריטית. ב-2015, בעונה ה-12 של אקס פקטור בריטניה שריל משמשת כשופטת לצד סיימון קאוול, ריטה אורה וניק גרשימה.
ספרים
באוקטובר 2008 יצא לאור הספר "Dreams that Glitter - Our Story" (בתרגום חופשי: "חלומות זוהרים - הסיפור שלנו"), אוטוביוגרפיה של חברות להקת "Girls Aloud", שנכתבה על ידי סופר צללים והכילה תמונות בלעדיות ומבט אל תוך חייהן האישיים של חברות הלהקה. במרץ 2009 פורסם, כי ב-30 בספטמבר של אותה שנה תצא לאור האוטוביוגרפיה הרשמית של קול, שתיקרא "My World" ("העולם שלי"). באפריל 2009 קול חתמה על חוזה בשווי 5 מיליון לירות שטרלינג עם הוצאת הספרים "הארפר קולינס", לכתיבת חמישה רומנים רומנטיים עבור ההוצאה.
חיים אישיים
ב-11 בינואר 2003 הייתה קול מעורבת בתקרית אלימה עם עובדת של מועדון לילה שבו בילתה, במהלכה כינתה את העובדת בכינויי גנאי גזעניים וגרמה לה לחבלות גופניות. בעקבות התקרית הוגש נגדה כתב אישום באשמת תקיפה על רקע גזעני. במהלך משפטה הכחישה קול שהשתמשה בביטויים גזעניים, וטענה שפעלה מתוך הגנה עצמית. חבר המושבעים זיכה אותה מאשמת השימוש בביטויים גזעניים, אך הרשיע אותה בתקיפה, והשופט גזר עליה 120 שעות של עבודות שירות והורה לה לפצות את קורבן העבירה בסכום של 500 לירות שטרלינג. בראיונות שנתנה מאוחר יותר אמרה קול, כי היא מצטערת על התקרית, אך מנקודת מבטה היא הייתה זו שהותקפה והגנה על עצמה.
ב-2014, קול הודיעה על נישואיה בחתונה סודית עם הזמר ז'אן ברנרד פרננדז ורסיני.
ב-2016, דווח כי היא יוצאת עם הזמר ליאם פיין מלהקת הבנים וואן דיירקשן. בחודש מרץ 2017 ילדה קול את בנם המשותף. בשנת ביולי 2018 הודיעו הזוג על פרידתם.
מטביי ויינרוב
מַטְבֶיי גְרִיגוֹריֶיבִיץ' וַיינְרוּבּ (ברוסית: Матве́й Григо́рьевич Вайнруб; 2 במאי 1910 - 14 בפברואר 1998) היה קצין יהודי סובייטי, אשר פיקד על פּוֹלק הטנקים ורכבים ממונעים בארמייה ה-8 של הצבא האדום בחזית הביילורוסית הראשונה כנגד הורמאכט במלחמת העולם השנייה ועל פעולותיו הוענק לו אות גיבור ברית המועצות.
שנותיו הראשונות
נולד במשפחה יהודית בעיר בוריסוב שהשתייכה אז לגוברניית מינסק באימפריה הרוסית והיה השני בין ארבעה ילדים: אחיו הבכור ייבסיי (יהושע) וכמו כן היו לו אח ואחות צעירים ממנו.
בין השנים 1924–1929 בגלל פציעתו של אביו בעבודה הוא התחיל לעבוד כנפח זכוכית במפעל זכוכית של בוריסוב. במהלך העבודה ב-1927 מטביי סיים שנתיים בראבפאק - קורסי הכנה להשכלה גבוהה.
השירות הצבאי
לאחר שגויס לצבא ב-1929, אחרי שנתיים הוא מסיים בית הספר הצבאי המשותף של ביילורוס ופיקד על גדוד פרשים במקום וב-1931 הצטרף למפלגה הקומוניסטית. עד 1938 הוא למד וסיים את בית הספר לשריון באורלוב וב-1941 הוא סיים את לימודיו באקדמיה הצבאית על שם פרונזה בעיר אוריול ובמאי מתמנה לפקד על יחידת סיור בקובאן.
במהלך מלחמת העולם השנייה
מטביי ויינרוב השתתף במלחמה מתחילתה. לחם בחזית המערבית, בחזית דרום-מערבית, בחזית סטלינגרד ובחזית ביילורוסית הראשונה. לאחר שנפצע באחד הקרבות נודע לו כי אחיו הצעיר נהרג בהגנה על אודסה ואחותו התגייסה כרופאה בחזית לנינגרד.
התחיל את הפיקוד כראש רגימנט טנקים, התבלט כמפקד הארמייה ה-62 וסגנו של מפקד הארמייה וסילי צ'ויקוב בהגנה על סטלינגרד. כוחותיו מנעו כיבוש תחנת הרכבת המרכזית בעיר והוא אישית השתתף בהתקפה על "בית המקצוענים".
בהיותו בדרגת גנרל-מאיור הוא הצטיין במהלך מבצע ויסלה-אודר וחדר גרמנים בגדה השמאלית של ויסלה ליד העיירה מאגנושב. בפקודה מטעם נשיאות הסובייט העליון הוענק לו ב-6 באפריל 1945 עיטור גיבור ברית המועצות, עיטור לנין וכוכב הזהב מס' 5175.
לאחר סיום המלחמה
לאחר המלחמה התמנה סגן מפקד המחוז הצבאי של קייב גם כן בפיקודו של צ'ויקוב. ב-1951 הוא סיים את האקדמיה הצבאית הגבוהה על שמו של וורושילוב וב-1956 קיבל בלמידה מרחוק תואר ממכון התעשייתי של נובוסיבירסק.
יצא לגמלאות ב-1970 בדרגת גנרל-לייטננט והמשיך להתגורר בקייב. באזרחות היה עובד מחקר בכיר במכון המידע הטכני האוקראיני.
נפטר ב-14 בפברואר 1998 ונקבר בבית הקברות "סוֹבְסְקוֹיֵה" בעיר.
בלפאטפלווה
בלפאטפלווה (בהונגרית: Bélapátfalva) היא עיר במחוז הווש בצפון מזרח הונגריה צפונית לאגר. עד לשואה הייתה בה קהילה יהודית.
כמו יישובים רבים באירופה גם בבלפאטפלווה מספר התושבים נמצא בירידה. כך, בשנת 1990 חיו בעיר 2,864 תושבים ובשנת 2021 רק 3,287 תושבים.
האזור מיושב לסירוגין מאז שנוסד בשנת 1232 והוא הפך לעיר רשמית ביולי 2004.
יהודי בלפאטפלווה
יהודים חיו בבלפאטפלווה במאה ה-19 ובמאה ה-20. בשנת 1944 נרצחו יהודים רבים מהעיר בשואת יהודי הונגריה.
Cheek to Cheek Tour
Cheek to Cheek Tour הוא סיבוב ההופעות המשותף הראשון של הזמרים האמריקאים ליידי גאגא וטוני בנט שקידם את אלבומם המשותף "Cheek to Cheek" משנת 2014. הסבב, אשר החל בשתי הופעות בקזינו "Cosmopolitan of Las Vegas" בלאס וגאס ב-30 בדצמבר 2014, כלל סך הכל כ-36 מופעים ברחבי אירופה וצפון אמריקה עד 1 באוגוסט 2015.
הופעות רבות מתוך סיבוב ההופעות בוצעו כחלק מפסטיבלי מוזיקה בהם פסטיבל רביניה, פסטיבל הג'אז בקופנהגן, פסטיבל הג'אז בים הצפוני, ופסטיבל הג'אז של ג'נט. ביציאתו זכה לביקורות משבחות על ידי המבקרים אשר תיארו את גאגא ובנט כמי "שמחקו את העשורים המפרידים ביניהם" לצד תיאורה של גאגא כמי "שנולדה לביצוע שירים מספר השירים האמריקאי הגדול" ובנט "כסולן חזק ללא מאמץ". בסיומו, המגזין ניו יורק דירג את "Cheek to Cheek Tour" כסיבוב ההופעות במקום הראשון ברשימת עשרת הסבבים המובילים של שנת 2015, בעודו מרוויח 15.3 מיליון דולר הכנסות עם נוכחות של כ-176,267 אוהדים.
רקע
בספטמבר 2012 אישר זמר הג'אז האמריקאי טוני בנט בראיון למגזין ה"רולינג סטון" כי הוא יקליט ויוציא אלבום ג'אז יחד עם הזמרת ליידי גאגא. ב-29 ביולי 2014, הצמד הופיע בתוכנית, Today כדי להודיע רשמית על שיתוף הפעולה שלהם, שכותרתו Cheek to Cheek, עם תאריך שחרורו בארצות הברית לתאריך 23 בספטמבר 2014. בעקבות ההודעה על שחרורו, נערך מיני קונצרט בתיאטרון רוז של מרכז לינקולן לאמנויות הבמה שלאחר מכן יצאה כדי וי די ב-20 בינואר 2015 ושודרה ב-24 באוקטובר 2014 בשם, "!Tony Bennett and Lady Gaga: Cheek to Cheek Live". באותה תקופה, סיימה גאגא את סיבוב ההופעות הרביעי שלה, "ArtRave: The Artpop Ball" שתמך באלבום האולפן השלישי שלה, Artpop משנת 2013 שהסתיים ב-24 בנובמבר 2014.
לאחר שקידם את Cheek to Cheek בהופעות בטלוויזיה, פרסומות וקמפיינים, והופעות חיות, הצהיר בנט כי הוא וגאגא יצאו לסבב הופעות משותף שיכלול פסטיבלי ג'אז בשנת 2015. לדבריו, "גאגא עייפה מלהופיע במקומות ענקיים, והיא רוצה להופיע עם הסבב במקומות קטנים יותר במשך שלושה-ארבעה ימים לפחות, או במשך שלושה-שישה שבועות". בנט גם הוסיף כי הוא רגיל לנגן באולמות מוזיקה אקוסטיים ובתיאטרונות מצומצמים ולכן גאגא נענתה לאפשרות זו.
פיתוח
בערב השנה האזרחית החדשה 2014, הצמד התחיל את סבב ההופעות בהופעתם בקזינו "Cosmopolitan of Las Vegas" בלאס וגאס. מאוחר יותר הופיעו יחד בטקס פרסי גראמי ה-57 אשר בסיומו הודיעו על הופעה בתיאטרון וילטרן בלוס אנג'לס, מופעים נוספים נקבעו בשנת 2015, כולל תאריך באולם הוליווד בול ב-30 במאי, רויאל אלברט הול בלונדון ב-8 ביוני, ורדיו סיטי מיוזיק הול בניו יורק ב-19 ביוני. מופעים רבים ממופעי הסבב היו בפסטיבלי מוזיקה בהם, פסטיבל רביניה, פסטיבל הג'אז של קופנהגן, פסטיבל הג'אז בים הצפוני ופסטיבל הג'אז של ג'נט. מלבד ההופעות המתוכננות, הצמד הופיע גם בקונצרט הצדקה של הארגון "WellChild" אשר תומך בתושבים בבתי חולים ומשפחותיהם בלונדון, לצד הופעה במלון פלאזה בניו יורק, ובמופע גיוס תרומות לתמיכה בקמפיין הנשיאותי של המועמדת לנשיאות ארצות הברית הילרי קלינטון.
במה וסטייל
למופעי הסבב, הבמה עוטרה בצורה פשוטה עם וילונות קריסטל בלבד, גאגא הולבשה בשמלות מהספיישל "PBS" עם מספר שינויים במהלכו. מעצב השמלות שלה, ברנדון מקסוול הסביר שהוא וצוותו עשו את ארון הבגדים עבור הרקדנים וגאגא אשר לקחו תחילה הפניות מהבמאי רוברט וילסון בנוגע לתפאורה ולעיצובי התאורה. לאחר מכן הצוות התחיל בשמונה מתלים מלאים של בגדים, בין 200 ל-300 שמלות, ולאחר מכן בחר בשמונה תלבושות לתצוגה, יחד עם אביזריו. בין המעצבים ששימשו לתלבושות הסבב נמנים רוברטו קוואלי, מייקל קוסטלו, מתייה מיראנו, ולנטינו וכן דייוויד סמואל מנקס, שיצר את סרבל העור. גאגא אמרה כי רצתה תחפושות עם צבעי צהבהב או טורקיז ושמלות זורמות, חגורות באמצע, מקסוול דאג להבטיח שהשמלות לא יהיו צמודות מדי באזור בטנה, כדי שלא יקשה עלייה לשיר במהלכו. סנדלים סופקו על ידי בריאן אטווד, סטיוארט ויצמן וסופיה וובסטר, לצד זוג מגפיים עוצבו על ידי ג'וזפה זנוטי. הם יצרו נעליים בהתאמה אישית שגרמו לגאגא להראות גבוה משמעותית ולנוע בחופשיות בשמלות הארוכות. גאגא עצמה שינתה את אחת משמלות הלטר, וציינה אותה כ-"שמלה עירומה". במהלך הסבב ליוותה את בנט מקהלת "רביעיית טוני בנט" (הכוללת את מייק רנזי) וגאגא עם "חמישיית בריאן ניומן".
ביקורת
"Cheek to Cheek Tour" זכה ביציאתו לביקורות משבחות על ידי מבקרי המוזיקה. מארק גרייזר ממגזין Variety כינה את ליידי גאגא וטוני בנט "פרטנרים לריקוד מושלם". הוא התרשם משירתם, וקבע כי הקונצרט היה "יעיל להפליא להפגין את כישרונותיהם של שני האמנים על במה המעוטרת בפשטות בווילונות משובצים בדולח". הכתב מרק אדמס מהעיתון Las Vegas Weekly ואמר כי "כל הופעה הייתה ללא רבב". הוא החמיא לשירתם של הצמד וציין כי "שני הכוכבים עשויים להיות זה מזה עשרות שנים, אבל שניהם נמצאים בראש המשחק שלהם עכשיו". אדמס סיכם את ביקורתו באומרו "זה נראה כמו זיווג מוזר. אבל כל מי ששמע את שני אנשי המקצוע האמיתיים האלה שרים יחד יודע שזה פשוט עובד". אשלי לי ממגזין The Hollywood Reporter הגדירה את הקונצרט באומרה כי "בנט חזק ללא מאמץ וגאגא מרוסנת בכבוד למערך סטנדרטים דקדנטי". בביקורת בעיתון Vancouver Sun נאמר על סבב ההופעות כי "הצמד מאיר את תיאטרון המלכה אליזבת" אשר שיבח את הופעתה של גאגא על הבמה וקרא ל-"בדרן נולד". סטיוארט דרדין מהעיתון היומי The Seattle Times כתב בביקורתו כי "אף על פי שהשירה של בנט וגם השירה של גאגא לא היו מושלמות, הופעות הסולו שלהם היו ראויות לשבח". הוא גם הבחין בתגובה החיובית מצד הקהל והוסיף כי "אם היו עוד תשואות עומדות, היית יכול לטעות את המופע כשיעור אירובי עבור לבושים היטב". המבקר ג'ים הרינגטון כתב לאתר החדשות The Mercury News כי מצא שהופעות הסולו מושכות יותר, והוסיף כי אף על פי שגאגא הוסיפה "גורם הלם" לקונצרט, היה לה שירה ראויה לשבח שתהיה בקנה אחד עם בנט. דני דירקטו מהמגזין הטלוויזיוני Entertainment Tonight סיקר את הופעתם באולם הוליווד בול ושיבח את כל הקונצרט ואת יכולות השירה של הצמד ואמר כי "גאגא נולדה בשביל לבצע שירים מספר השירים האמריקאי הגדול, ובנט הוא אוצר לאומי שהקריירה שלו משתרעת על פני שישה עשורים ועדיין יש לו את זה". בסיומו הוסיף ואמר, "שני אלה הם העסקה האמיתית". לעומת זאת, בארי ברכייזן מעיתון קליפורניה Orange County Register נתן משוב שלילי על המופע ואמר כי יכולת השירה של גאגא מרוסנת ומחלקותיה בטרם עת מהבמה להחלפת תלבושות מסיחות את תשומת הלב, "זה הרבה יותר מתסכל בהתחשב בזרקורי הסולו שלה שהיו הבולטים של הערב, והדגישו את ההפרעות העומדות שכמעט נוקשו שזכה בנט", הוסיף.
ב-9 ביולי 2015 באולם "Royal Albert Hall" בלונדון, נאלצו גאגא ובנט לבטל המופע בשל מחלתו של בנט בשפעת. ניל מקורמיק מהדיילי טלגרף, דירג את הסבב עם ארבעה מתוך חמישה כוכבים בעודו מחמיא למערכת היחסים הקרובה בין בנט לגאגא, והאמין שהקול שלהם משמעותי ביותר בעיקר "בבלדות עמוקות כמו "Nature Boy". קרוליין סוליבאן ממגזין הגרדיאן דירגה את המופע בכך ששיבחה את ביצועי השירים, "I Can't Give You Anything But Love", "I Won't Dance", "La Vie en rose" אותם כינתה "כרגעי השיא של המופע". את אותו דירוג העניק לודוביק האנטר טילני מהעיתון היומי Financial Times שהחמיא לשירתו של בנט אך הרגיש שהופעות הסולו של גאגא "גנבו את ההצגה". סטיבן הולדן מעיתון הניו יורק טיימס נתן ביקורת חיובית בכתיבתו על המופע, ושיבח את קולם ואת התפתחות הסבב. הוא גם הבחין בהבדל בין המופיעים על הבמה, ובמיוחד את "קולה הבהיר של גאגא ווסגנון הסולן הבוגר של מר בנט". בביקורת חיובית נוספת, הווארד רייך משיקגו טריביון הצהיר כי "בנט וגאגא מחקו את העשורים המפרידים ביניהם". ג'ו לינץ ממגזין הבילבורד העניק דירוג של 4 כוכבים עבור הופעות הקול הבולטות של גאגא ובנט. הוא שיבח את גרסות הכיסוי של גאגא לשירים "Bang Bang" ו-"La Vie en Rose" ותיאר אותה כ-"נדהמת". "Cheek to Cheek Tour" דורג במקום הראשון ברשימת עשרת סיבובי ההופעות הטובים ביותר לשנת 2015 של המגזין ניו יורק.
קבלה מסחרית
ג'סי לורנס מעיתון פורבס דיווחה כי היה ביקוש רב לכרטיסים, מה שהוביל לתאריכים נוספים שנוספו לסבב מאוחר יותר, היא גם ציינה כי לקונצרטים היה מחיר כרטיס גבוה בהרבה מהממוצע, במיוחד בשווקים המשניים. שני התאריכים הראשונים שלו נמכרו מיד, עם ביקוש גבוה בעוד שהמחיר הממוצע בשוק המשני להופעות הסילבסטר בצ'לסי היה מעל 1,000 דולר עם מחיר כניסה של 329 דולר לכמות כרטיסים מוגבלת. הקונצרט של סוף השנה היה ההופעה היקרה ביותר בלאס וגאס, עם כרטיסים בממוצע של כ-647.58 דולר ומחיר הכניסה החל מ-239 דולר. מחירו של המופע בלוס אנג'לס בתיאטרון "The Wiltern" היה כ-297.64 דולר בממוצע על פני כמה מאות כרטיסים זמינים. לאחר מכן שוב בהופעות בניו יורק, אזלו כל הכרטיסים במהרה למעט המושבים בשורה הראשונה, מה שהוביל לתאריך שלישי נוסף בעיר ב-22 ביוני 2015. מצב דומה התרחש כאשר כרטיסים הועמדו למכירה לקונצרט שלהם ב-8 ביוני באולם רויאל אלברט הול בלונדון, מה שמוביל לתאריך נוסף שהיתווסף ל-9 ביוני. הכרטיסים להופעות בין 26–27 ביוני בפסטיבל רביניה אזלו גם לפני שהיו זמינים לקהל הרחב. במאמר אחר של עיתון פורבס כתב לורנס כי יש ביקוש "מסיבי" לכרטיסים בשוק המשני להופעות של רדיו סיטי מיוזיק הול. על פי "TiqIQ", המחיר המשני הממוצע היה 380.83 דולר כאשר הכרטיסים הזולים במחיר של 143 דולר ובכך היו לכרטיסים עם המחיר המשני היקרים ביותר בסבב בארצות הברית. המחיר הממוצע הכולל עלה ב-50.5% בכל 24 התאריכים במדינה, ועמד על כ-252.91 דולר. בהמשכו של "Cheek to Cheek Tour" לורנס כתב על המופע במרכז האירועים "Borgata" באטלנטיק סיטי, בו הייתה עלות הכרטיסים בממוצע של כ-406.90 דולר ומחיר הכניסה היה מ-220 דולר. ככל שהתקרב הסבב לתאריכי הופעותיו האחרונים, יותר ויותר הופעות נוספות נמכרו ב-100% כאשר המחירים הממוצעים בתאריכים ובמקומות הנותרים עמדו על 213.58 דולר.
ברשימת 100 סיבובי ההופעות המובילים בעולם של "Pollstar" בשנת 2015, הכתיר את הסבב המשותף במקום ה-69 עם סך של כ-13.1 מיליון דולר הכנסות מתוך 13 מופעים שונים בהן נכחו כ-146,795 אוהדים. ברשימת סוף שנת המגזין, "Cheek to Cheek Tour" הוצב במקום ה-71 במצעד 200 סבבי ההופעות המובילים בצפון אמריקה לשנת 2015. בסיומו, הכניס כ-15.3 מיליון דולר מתוך כ-27 הופעות עם קהל של כ-176,267 אוהדים.
"!Tony Bennett and Lady Gaga: Cheek to Cheek Live"
לצד סיבוב הופעות המשותף בין גאגא ובנט יצא גם די וי די של הופעתם ב-24 באוקטובר 2014 באולם האירועים, "Jazz at Lincoln Center" בניו יורק בשם "!Tony Bennett and Lady Gaga: Cheek to Cheek Live" ביציאתו, נכנס לכ-10 מצעדי די וי די שונים ברחבי העולם והגיע לעשרת המובילים באיטליה, בצרפת, בבריטניה, באוסטריה ובאוסטרליה, ולמקום הראשון בבלגיה (ולוניה) ובמצעד הבילבורד בארצות הברית. בנוסף, העומד בטקס פרסי האמי ה-67 לפרס ספיישל הבידור בפריים טיים יוצא מן הכלל.
רשימת שירים
להלן רשימת השירים שבוצעו במהלך סיבוב ההופעות:
קנגנתים
קנגנתים (שם מדעי: Caenagnathoidea; מילולית: "עיצוב לסת אחרון") היא על-משפחה של דינוזאורים תרופודים מקבוצת האובירפטורוזאוריה שחיו במשך תור הקרטיקון לאורך אסיה ואמריקה הצפונית מלפני 125 מיליון שנה ועד לפני 66 מיליון שנה, עם הכחדת הקרטיקון. בקבוצה ישנם 3 משפחות הקרובות ביותר למשפחת הקאודיפטריים.
בני קבוצה זו נחשבים למפותחים שבאובירפטורים, והם שגשגו לאורך הקרטיקון. חלקם היו גדולים כמו הגיגנטורפטור באורך 8 מטרים ומשקל של 2 טונות ואחרים היו קטנים בהרבה. הם היו דו-רגליים, בעלי זנב מגומד, ראשים קצרים בעלי "קסדה" או כרבולת והלסתות היו קשות ובעלות מקור. ממצאים רבים מראים שהם היו מכוסים בנוצות לאורך גופם.
פרנקו-פרובנסאלית
פרנקו-פרובנסאלית או ארפיטנית (Francoprovençâl, Arpetan) היא שפה רומאנית המדוברת בצפון-מערב איטליה ובנפת פוג'ה, במרכז חלקה המזרחי של צרפת ובמערב שווייץ. האזור בו נמצאים דוברי השפה מכונה ארפיטניה.
מספר דובריה הלך ופחת משמעותית עם הזמן. לפי אונסק"ו, זוהי שפה בסכנת הכחדה בצרפת ובשווייץ, ובעלת סיכון להיות כזו באיטליה.
Stereotomy
Stereotomy הוא האלבום התשיעי של להקת The Alan Parsons Project, אשר יצא בשנת 1985.
למרות שהאלבום נחשב ליותר טוב מבחינה מוזיקלית מקודמו Vulture Culture, הוא לא הפך להצלחה מסחרית, כנראה בגלל המעטתו של חבר הלהקה אריק וולפסון (אשר תרם את קולו רק בשיר הנושא). מבנה האלבום שונה מהאלבומים הקודמים של ההרכב. הוא כולל 3 קטעים ארוכים (אחד מהם הוא אחד הקטעים האינסטרומנטליים הארוכים ביותר שההרכב אי פעם יצר), ושני שירים בני 2 דקות בסוף. האלבום הופק בשלמותו בהפקה דיגיטלית, ובגרסת התקליט והדיסק האלבום יצא בפורמט שני ערוצים.
עטיפת האלבום מראה את התמונה של השד "איש הגשם". העטיפה בתקליט שונה מאלו שיצאו אחרי מפני הצבע שברקע העטיפה.
למרות ההישגיות המסחרית של האלבום, Stereotomy הרוויח מועמדות גראמי בשנת 1987 עבור ביצועי הרוק האינסטרומנטלי הטובים ביותר בגלל הקטע "Where's the Walrus?".
מערות בסומלילנד
מערות בסומלילנד הן מערות הנמצאות בסומלילנד, אזור בצפון מערב אפריקה. האזור מכיל מספר מערות מרתקות שמשמשות כאטרקציות תיירותיות ושימורן לאהובי הטבע והארכאולוגיה. מערות אלו מציעות תצפית על עולם תת-קרקעי מופלא ואומנות טבעית מדהימה. מהרגע שהאזור נמצא באפריקה המזרחית היבשתית, ישנן מגוון מערות בסומלילנד המשתרעות ממערות מסתובבות קטנות ועד למערות גדולות ועצומות. המערות מכילות פוטנציאל רב לחקר ולתיעוד תרבויות קדומות וגם למסעות רחצה מרעננים בבריכות המים התת-קרקעיות המתמלאות ממקורות מים טבעיים. אחת מהמערות המרשימות ביותר בסומלילנד היא מערת לאס גאזל. המערה מציעה למבקרים חווית טיול מדהימה וכוללת מערות תת-קרקעיות מרהיבות ואחת העשויה מטיט הארוכה ביותר בעולם. בנוסף לכך, המערה מספקת שפע של אומנות טבעית ייחודית ומרהיבה כמו דקורציות סלע, וכדורי סלע וסלעים בצורות מופלאות. בכל אופן, למערות בסומלילנד יש פוטנציאל רב לפתוח את הדלת למבקרים לגלות עולם תת-קרקעי מופלא ולחוות את היופי הטבעי והתרבותי הייחודי של האזור.
רשימת מערות ואטרקציות בסומלילנד
1. מערת נאסיבה (Naasa Hablood): מערת קרסט מרהיבה הנמצאת בקרבת העיירה זילינגה בסומלילנד. היא ידועה בקרסטים המרשימים שבתוכה ובנוף הסביבה היפה.
2. מערה אודגוב (Odub): מערה טבעית הנמצאת בסמוך לכפר אודגוב באזור סאהיל שבסומלילנד. המערה מציעה עולם תת-קרקעי ייחודי ותצפית מרהיבה על נוף הסביבה.
3. מערה עלי ג'ליב (Ali Gelib): מערה בעלת ייחודיות טבעית הנמצאת בקרבת העיירה סיימה במחוז סול שבסומלילנד.